NORAKSTS

|  |  |
| --- | --- |
| 23.03.2017. | Nr.4/17 |

###### ĒKAS (KADASTRA APZĪMĒJUMS 0900 005 0174 002)

###### BLAUMAŅA IELĀ 14, JELGAVĀ, NOJAUKŠANA

(ziņo I.Škutāne)

 **Atklāti balsojot: PAR – 14** (A.Rāviņš, I.Jakovels, S.Stoļarovs, S.Šalājevs, V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rublis, A.Tomašūns, R.Šlegelmilhs, J.Strods), **PRET-** nav, **ATTURAS** – nav,

Jelgavas pilsētas pašvaldības īpašumā atrodas nekustamais īpašums - ēka (kadastra apzīmējums 0900 005 0174 002) Blaumaņa ielā 14, Jelgavā, ar 321,5m2 platību, kura nodota Jelgavas pilsētas pašvaldības iestādes “Jelgavas izglītības pārvalde” tiesiskā valdījumā Jelgavas pilsētas pašvaldības pirmsskolas izglītības iestādes „Zemenīte” funkciju nodrošināšanai. Minētā ēka netiek ekspluatēta kopš 2010.gada 1.jūnija. 2017.gada 28.februārī tika sastādīts Avārijas situācijas konstatēšanas akts, kurā konstatēts, ka ir nepieciešams neatliekami veikt ēkas (kadastra apzīmējums 0900 005 0174 002) Blaumaņa ielā 14, Jelgavā, nojaukšanu.

Ievērojot minēto un saskaņā ar likuma „Par pašvaldībām” 14.panta otrās daļas 6.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 3.panta 1.punktu, Jelgavas pilsētas domes administrācijas Būvvaldes 2014.gada 19.decembra būvatļauju Nr.46/2014/B un 2017.gada 28.februāra Avārijas situācijas konstatēšanas aktu,

**JELGAVAS PILSĒTAS DOME NOLEMJ:**

1. Nojaukt Jelgavas pilsētas pašvaldībai piederošo nekustamo īpašumu - ēku (kadastra apzīmējums 0900 005 0174 002) Blaumaņa ielā 14, Jelgavā.
2. Pilnvarot Jelgavas pilsētas pašvaldības iestādes “Jelgavas izglītības pārvalde” vadītāju veikt nepieciešamās darbības šī lēmuma 1.punktā minētās ēkas nojaukšanai.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 23.martā